**Монголиа Девелопмент Ресорсес Хувьцаат Компанийн Төлөөлөн Удирдах Зөвлөлийн 2013 оны 11 дүгээр сарын 27-ны өдрийн хурлаас ТОГТООХ НЬ:**

1. **Марат Утегеновын Гүйцэтгэх Захирлын албанаас чөлөөлөгдөх хүсэлтийг зөвшөөрч, Мэндийн Төвшинг Монголиа Девелопмент Ресорсес ХК-ийн Гүйцэтгэх Захирлаар томилох**

* Монгол Улсын Компанийн тухай хуулийн 76.1.8-р заалт дээр үндэслэн Марат Утегеновыг өөрийнх нь бичгээр гаргасан хүсэлтийг үндэслэн түүнийг тус Компанийн Гүйцэтгэх Захирлын ажлаас чөлөөлсүгэй.
* Марат Утегенов ажлаасаа чөлөөлөгдөхтэй холбоотой Компанийн ТУЗ-ийн Засаглал ба Нэр Дэвшүүлэх Хорооноос нэр дэвшүүлсний дагуу Мэндийн Төвшинг Монголиа Девелопмент Ресорсес ХК-ийн Гүйцэтгэх Захирлаар томилсугай.
* Шинээр томилогдсон Гүйцэтгэх Захирал болон ТУЗ-ийн хооронд хийгдэх Хөдөлмөрийн Гэрээг энэхүү тогтоолын Хавсралт 1-ээр баталж, гэрээнд ТУЗ-ийг төлөөлөн гарын үсэг зурах эрхийг ТУЗ-ийн Дарга Алишер Алид олгосугай.

1. **Компанийн цаашид баримтлах стратегийн нөхцөлүүдийг батлах**

* Өмнөх удирдлагын багийн худалдан авсан хөрөнгүүдийг татвар хамгийн бага байх үр ашигт байдлаар 2013 оны жилийн эцсийн тайланд тусгах хувилбаруудыг эрэлхийлж, дараагийн ТУЗ-ийн хурал дээр танилцуулахыг Гүйцэтгэх удирдлагад үүрэг болгосугай
* Зээлээр авсан орон сууцнуудыг хэсэгчлэн зарах замаар Төрийн банкнаас авсан орон сууцны зээлийг төлж барагдуулах ажлыг эхлүүлэхийг Гүйцэтгэх удирдлагад даалгасугай.
* Орон сууцнуудыг зарсанаас олох мөнгийг захиран зарцуулахтай холбоотойгоор өртгийн үр ашигт шинжилгээ боловсруулж, дараагийн ТУЗ-ийн хурал дээр танилцуулахыг Гүйцэтгэх Удирдлагад даалгасугай.

1. **Компанийн 2013 оны жилийн эцсийн байдлаарх санхүүгийн тайланд аудит хийх Хараат бус Аудитын Компанийг сонгож, батлах**

Аудитын компаниудыг тэдгээрийн хийж байсан ажил, үнийн санал дээр үндэслэн сонгож, жагсаалт гарган, дараагийн ТУЗ-ийн хурал дээр танилцуулахыг ТУЗ-ийн Аудитын Хороонд даалгасугай.

**ТУЗ-ийн Дарга Алишер Али**